recursal/SuperWikiNEXT-32B huggingface dataset:
Εκδόσεις των Windows Vista που υποστηρίζουν ReadyBoost
Το **ReadyBoost** είναι μια τεχνολογία της Microsoft που εισήχθη με τα Windows Vista και σκοπό έχει την επιτάχυνση της ανάγνωσης των δεδομένων από συσκευές αποθήκευσης USB ή memory stick.

Windows Vista
-------------

Τα Windows Vista έχουν πολύ μεγαλύτερες απαιτήσεις σε μνήμη από τα Windows XP. Πιο συγκεκριμένα ενώ με 512 Mbytes μνήμης RAM τα XP μπορούν να τρέξουν τις περισσότερες εφαρμογές λογισμικού με σχετική άνεση, τα Vista απαιτούν 2 Gbytes μνήμης για ανάλογη ταχύτητα. Στην περίπτωση που η εγκατεστημένη μνήμη στα Vista είναι 512 Mbytes ή 1024 Mbytes γίνεται χρήση του σκληρού δίσκου σαν εικονική μνήμη για την αναπλήρωση της ανεπαρκούς φυσικής μνήμης. Ο σκληρός δίσκος είναι πολύ πιο αργός από την μνήμη του υπολογιστή, ιδιαίτερα όταν χρησιμοποιείται DDR3 μνήμη. Επίσης η προσπέλαση των δεδομένων είναι πολύ αργή και προκαλεί αστάθεια στην λειτουργία του συστήματος.

Εσωτερικό USB μνήμης

Φυσική Μνήμη
------------

Η ιδανική λύση είναι η προσθήκη επιπλέον μνήμης. Αυτό όμως κοστίζει ή είναι ανέφικτο όταν όλες οι υποδοχές μνήμης είναι κατειλημμένες. Όπως συμβαίνει συνήθως στου φορητούς υπολογιστές οι μνήμη είναι αρκετά ακριβότερη και οι υποδοχές σπάνια ξεπερνούν την μία. Μία λύση σε αυτό το ζήτημα δίνει η τεχνολογία ReadyBoost των Windows Vista. Τα εξωτερικά μέσα αποθήκευσης, USB sticks ή κάρτες μνήμης SecureDigital, MemoryStick κ.τ.λ. αντικαθιστούν την λειτουργία του σκληρού δίσκου ως εικονική μνήμη, εν μέρει ή ολοκληρωτικά. Η προσπέλαση των αρχείων γίνεται με πολύ μεγαλύτερη ταχύτητα, οι ταχύτητες μεταφοράς δεδομένων είναι αρκετά ικανοποιητικές και τα δεδομένα δεν εξαφανίζονται μετά την διακοπή παροχής ρεύματος, όπως όταν βρίσκονται στη μνήμη του υπολογιστή. Το τελευταίο είναι ιδιαίτερα χρήσιμο στην επανεκκίνηση ή στην κατάσταση αναμονής.

ReadyBoost
----------

Ένα μειονέκτημα των Flash μνημών (USB sticks ή οι κάρτες μνήμης SecureDigital, MemoryStick κ.τ.λ.) είναι πώς έχουν περιορισμένο αριθμό κύκλων εγγραφών και διαγραφών των δεδομένων τους. Ωστόσο οι περισσότερες Flash μνήμες έχουν προδιαγραφές Readyboost και φέρουν συνήθως την ένδειξή Windows vista compatible ή Readyboost ready. Η μέγιστη χρήση μνήμης ReadyBoost είναι τα 4 Gbytes.

USB μνήμη συμβατή με ReadyBoost

Χρησιμότητα ReadyBoost
----------------------

Ο καθορισμός της ποσότητας μνήμης γίνεται από τον χρήστη. Σε συστήματα Windows Vista με μνήμη 512 έως 1024 Mbytes η χρήση Readyboost συμβάλει πολύ στην ταχύτητα εκτέλεσης των διεργασιών. Σε συστήματα με μνήμη από 2 Gbyteσ και πάνω η συμβολή της είναι μικρή. Τα Vista διαθέτουν τη λειτουργία SuperFetch: Αυτή "φορτώνει" τα προγράμματα που χρησιμοποιούνται συχνότερα στην μνήμη. Όταν υπάρχει άφθονη μνήμη, τα πρόγραμμα ξεκινούν γρηγορότερα, όταν όμως είναι λιγότερη από 1 Gbyte, το σύστημα στερείται ελεύθερης μνήμης και χρησιμοποιεί τον σκληρό δίσκο. Η χρήση Readyboost απαλλάσσει το σύστημα από την χρήση του σκληρού δίσκου και τα προγράμματα ξεκινούν και εκτελούνται πολύ πιο γρήγορα.

Εξωτερικοί σύνδεσμοι
--------------------

* 
* 
* Στα ελληνικά πληροφορίες για Readyboost και οδηγίες
*
Συντεταγμένες: 13°14′N 61°16′W﻿ / ﻿13.233°N 61.267°W﻿ / 13.233; -61.267

| Barrouallie  Μπαρρουαλί |
| --- |
|  |
|
| Συνταγμένες: | 13°14′Β 61°16′Δ |
|
| Χώρα: | Άγιος Βικέντιος και Γρεναδίνες |
|
| Ενορία: | Άγιος Πατρίκιος |
|
| Πληθυσμός (2006): | 1.318 κάτ. |

Η **Μπαρρουαλί** (αγγλικά: Barrouallie) είναι πόλη του Άγιου Βικέντιου και Γρεναδίνων και πρωτεύουσα του Αγίου Πατρίκιος. Βρίσκεται στο νησί του Άγιου Βικέντιου. Βρίσκεται βορειοδυτικά της χώρας, δυτικά του νησιού και βορειοδυτικά της ενορίας. Έχει πληθυσμό, σύμφωνα με την απογραφή του 2006, 1.318 κατοίκους.

Γεωγραφία
---------

Η Μπαρρουαλί βρίσκεται στο νησί του Άγιου Βικέντιου βορειοδυτικά της χώρας, δυτικά του νησιού και βορειοδυτικά της ενορίας.

Δημογραφία
----------

Σύμφωνα με την απογραφή του 2006, η Λαγιού είχε πληθυσμό 1.318 κατοίκων.

Δείτε επίσης
------------

* Κατάλογος κωμοπόλεων και χωριών του Άγιου Βικέντιου και Γρεναδινών
* Κατάλογος κωμοπόλεων και χωριών του Άγιου Βικέντιου και Γρεναδίνων ανά πληθυσμό

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 21 Μαρτίου 2012. Ανακτήθηκε στις 17 Μαρτίου 2012.
2. ↑  Anthony De Verteuil, "The McShines of Trinidad", The Litho Press, Trinidad, 2006

  


|  |  |  |  |
| --- | --- | --- | --- |
| 

| π • σ • ε
Πρωτεύουσες του Άγιου Βικέντιου και Γρεναδίνων |
| --- |
|  |
| 
* Λαγιού
* Κίνγκσταουν
* Σατωμπελαίρ
* Μπαρρουαλί
* Τζώρτζταουν
* Πορτ Ελίζαμπεθ
 |

 |
Ο **rc** είναι ο διερμηνέας γραμμής εντολών των λειτουργικών συστημάτων Έκδοση 10 του Unix και Plan 9 from Bell Labs. Μοιάζει με το κέλυφος Bourne, αλλά η σύνταξή του είναι λίγο απλούστερη. Δημιουργήθηκε από τον Tom Duff, ο οποίος είναι γνωστός για μια ιδιαίτερη δομή της γλώσσας προγραμματισμού C που ονομάζεται Duff's device.

Το Plan 9 from User Space περιέχει μια μεταφορά του αυθεντικού rc στο Unix. Επίσης έχει γραφεί από την αρχή μια άλλη έκδοση του rc για Unix-οειδή λειτουργικά συστήματα από το Βύρωνα Ρακιντζή αλλά περιέχει κάποιες ασύμβατες αλλαγές.

Το rc χρησιμοποιεί δομές ελέγχου σαν της C αντί της ALGOL του αυθεντικού κελύφους Bourne, αν και χρησιμοποιεί μια δομή if not αντί της else και έχει ένα βρόχο for όπως το Bourne για να επαναλαμβάνεται πάνω σε λίστες. Όλες οι μεταβλητές στο rc είναι λίστες από συμβολοσειρές, επομένως δε χρειάζονται χαρακτηριστικά όπως το "$@".

Παραδείγματα
------------

Για παράδειγμα, το σενάριο κελύφους Bourne:

```
if test $1 = hello; then
    echo hello, world
else
    case $2 in
    1) echo $# 'hey' "jude's"$3;;
    2) echo `date` :$\*: :"$@":;;
    *) echo why not 1>&2
    esac
    for i in a b c; do
        echo $i
    done
fi

```

εκφράζεται στο rc ως εξής:

```
if(~ $1 hello)
    echo hello, world
if not {
    switch($2) {
    case 1
        echo $#* 'hey' 'jude''s'^$3
    case 2
        echo `{date} :$"*: :$*:
    case *
        echo why not >[1=2]
    }
    for(i in a b c)
        echo $i
}

```

Επειδή το if και το if not είναι δύο διαφορετικές εντολές, πρέπει να ομαδοποιούνται όταν χρησιμοποιούνται σε συγκεκριμένες καταστάσεις.

Το rc υποστηρίζει επίσης δυναμικές σωληνώσεις:

```
a |[2] b    # κατευθύνει την έξοδο λάθους από το a στο b — στο κέλυφος Bourne είναι a 2>&1 | b
a <>b       # ανοίγει το b σαν είσοδο και έξοδο του a
a <{b} <{c} # γίνεται a {έξοδος του b} {έξοδος του c}

```

Εξωτερικοί σύνδεσμοι
--------------------

* "Rc - The Plan 9 Shell" - του Tom Duff (Αγγλικά)

  


|  |  |  |  |
| --- | --- | --- | --- |
| 

| π • σ • ε
Κελύφη του Unix |
| --- |
|  |
| 
* Bash
* Bourne
* (Debian) Almquist
* csh
* Es
* Esh
* Friendly interactive shell
* Korn
* PWB
* Perl
* Rc
* Scsh
* Stand-alone
* tcsh
* Τόμσον
* Wish
* Z
 |

 |
Αυτό το λήμμα αφορά το νησί στο Πράσινο Ακρωτήριο.  Για το νησί στη Κόστα Ρίκα, δείτε: Ίσλα Μπράβα.  

Το **Μπράβα** (πορτογαλικά: Brava, άγριος) είναι ένα νησί του Πράσινου Ακρωτηρίου. Το νησί είναι το μικρότερο κατοικημένο νησί της χώρας. Το νησί βρίσκεται στο δυτικό άκρο του νότιου συμπλέγματος νησιών της χώρας, το Σοταβέντο. Το νησί κατοικήθηκε για πρώτη φορά το 1540, ενώ ο πληθυσμός του αυξήθηκε σημαντικά μετά από την έκρηξη του Πίκο ντε Φόγκο το 1675, στο γειτονικό νησί Φόγκο. Το νησί είναι το πιο πράσινο της χώρας και η οικονομία του βασίζεται κυρίως στον αγροτικό τομέα. Το νησί αποτελεί όλο ένα δήμο, το δήμο Μπράβα. Σύμφωνα με την απογραφή του 2005, το νησί έχει 6.724 κατοίκους, το μικρότερο πληθυσμό από όλα τα νησιά.

Γεωγραφία
---------

Χάρτης του Μπράβα
Το νησί έχει διαστάσεις 10 επί 9 χιλιόμετρα. Βρίσκεται στην απάνεμη πλευρά του τεράστιου ηφαιστείου Φόγκο, στο δυτικότερο άκρο των νήσων Σοταβέντο. Το νησί θεωρείται ολόκληρο ένα στρωματοηφαίστειο. Δεν έχουν καταγραφεί εκρήξεις στους ιστορικούς χρόνους στο Μπράβα, αλλά μικρές σεισμικές δονήσεις δείχνουν ότι μία έκρηξη μπορεί να είναι πιθανή στο μέλλον. Ψηλότερη κρουφή είναι η Μόντε Φοντάινας, με υψόμετρο 976 μέτρα.

Στα βόρεια του Μπράβα, βρίσκονται δύο νησία και τέσσερις βραχονησίδες, τα Ιλέους Σέκος ή Ιλέους ντο Ρόμπο. Από αυτά είναι τα δύο νησία Ιλέου ντε Σίμα και το Ιλέου Γκράντε, το μεγαλύτερο, με έκταση 3 τετραγωνικά χιλιόμετρα. Τα νησία είναι όλα ακατοίκητα.

Η μεγαλύτερη πόλη του νησιού είναι η Νόβα Σίντρα, η οποία έχει περίπου 1.800 κατοίκους. Άλλοι μεγάλοι οικισμοί είναι η Νόσσα Σενιόρα ντο Μόντε, η Φούρνα, το λιμάνι του νησιού, η Φάγια ντε Άγκουα και η Κατσάσο. Δρόμοι συνδέουν μεταξύ τους τα χωριά.

Μετακινήσεις
------------

Στο νησί λειτουργεί από το 1992 αεροδρόμιο, όμως η αεροπορική σύνδεση διακόπηκε το 2004 εξαιτίας των ισχυρών ανέμων. Μέχρι πρόσφατα, η Μπράβα συνδεόταν με το Φόγκο με ένα πρωήν αλιευτικό σκάφος, ενώ σήμερα το νησί συνδέεται με την Πράια και το Φόγκο με ένα καταμαράν μεγάλης ταχύτητας, το Κριολα της εταιρίας Cabo Verde Fast Ferry. Το πλοίο δένει στη Φούρνα, το κύριο λιμάνι του νησιού.

  


|  |  |  |  |
| --- | --- | --- | --- |
| 

| π • σ • ε
Νησιά του Πράσινου Ακρωτηρίου |
| --- |
|  |
| 
* Μάιο
* Μπόα Βίστα
* Μπράνκο
* Ράζο
* Μπράβα
* Σαλ
* Σάντα Λουσία
* Σαντιάγο
* Σάντο Αντάο
* Σάο Βισέντε
* Σάο Νικολάου
* Φόγκο
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 316600348
* GND: 4510892-4
* BNE: XX6084850

 |

 |
W (χάνγκουλ: 더블유; RR: '**Deobeulyu'**) είναι μια νοτιοκορεάτικη τηλεοπτική σειρά, με πρωταγωνιστές τους Λι Τζονγκ-σουκ και Χαν Χιο-τζου.

Αποτελούμενη από 16 επεισόδια, μεταδιδόταν κάθε Τετάρτη και Πέμπτη στις 22:00 (KST) στο κανάλι MBC από τις 20 Ιουλίου έως τις 14 Σεπτεμβρίου 2016. Το *W* επικεντρώνεται στη σύγκρουση δύο κόσμων, του πραγματικού και του φανταστικού κόσμου μέσα σε ένα webtoon, απ'όπου πάρθηκε και ο τίτλος της σειράς.

Η σειρά τιμήθηκε για το μοναδικό σενάριο και βγήκε πρώτη στο Πίνακα Δύναμης Περιεχομένου στην πρώτη εβδομάδα της. Έλαβε τηλεθέαση του ύψους του 11.63%, έχοντας το μεγαλύτερο μερίδιο τηλεθέασης στην ώρα μετάδοσης της για όλη τη περίοδο προβολής.

Παραπομπές
----------

1. ↑  Kim, Soo-hyang. «Lee Jong-suk and Han Hyo-joo in new drama 'W'». *The Korea Herald*. Ανακτήθηκε στις 7 Απριλίου 2016.
2. ↑  Jang, Jin-ri. «'더블유' 이종석-한효주, 7월 안방 특급 커플이 뜬다». *TenAsia* (στα Κορεατικά). Αρχειοθετήθηκε από το πρωτότυπο στις 17 Απριλίου 2016. Ανακτήθηκε στις 7 Απριλίου 2016.
3. ↑  «Worlds of reality, fantasy meet in "W"». *The Korea Times*. 19 Ιουλίου 2016.
4. ↑  «Cartoon hero meets doctor in new sci-fi drama». *Yonhap News Agency*. 18 Ιουλίου 2016.
5. ↑  «Two worlds collide in MBC mini-series 'W'». *The Korea Herald*. 19 Ιουλίου 2016.
6. ↑  «Reality and webcomic world collide in 'W'». *The Korea Times*. 3 Αυγούστου 2016.
7. ↑  «Sci-fi drama 'W' takes top spot on CPI chart». *Yonhap News Agency*. August 2, 2016.. Ανακτήθηκε στις January 12, 2017.
Στα Unix-οειδή λειτουργικά συστήματα, το **unlink** είναι κλήση συστήματος και εργαλείο της γραμμής εντολών που διαγράφει αρχεία. Το πρόγραμμα χρησιμοποιεί απευθείας την κλήση συστήματος, η οποία αφαιρεί το όνομα του αρχείου και τους καταλόγους (αν και αυτό δε συμβαίνει στα συστήματα GNU) όπως οι εντολές rm και rmdir. Αν το όνομα αρχείου ήταν ο τελευταίος σύνδεσμος (hard link) προς το αρχείο, το ίδιο το αρχείο διαγράφεται όταν δεν υπάρχουν προγράμματα που να το κρατούν ανοιχτό.

Εμφανίζεται επίσης σαν η ενσωματωμένη συνάρτηση *unlink()* στις γλώσσες προγραμματισμού PHP και Perl. Όπως το εργαλείο του Unix, χρησιμοποιείται για τη διαγραφή αρχείων.

**Χρήση:**

```
**$ unlink <filename> ...**
**unlink($filename);** (PHP)
```

Παραπομπές
----------

1. ↑  PHP.net - Unlink function
2. ↑  perldoc - unlink

Δείτε επίσης
------------

* Κατάλογος βοηθημάτων του Unix
* Εντολή link
* Εντολή ln

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Προγράμματα γραμμής εντολών και ενσωματωμένα του Unix και (άλλα) |
| --- |
|  |
| Σύστημα αρχείων | 
* cat
* cd
* chmod
* chown
* chgrp
* cksum
* cmp
* cp
* du
* df
* file
* fsck
* fuser
* ln
* ls
* lsattr
* lsof
* mkdir
* mount
* mv
* pwd
* rm
* rmdir
* split
* touch
 |
|  |
| Διεργασίες | 
* at
* bg
* chroot

cron
exit
fg
kill
killall
nice
pgrep
pidof
pkill
ps
pstree
sleep
time
top
wait
watch |
|  |
| Περιβάλλον χρήστη | 
* env
* finger
* id
* logname
* mesg
* passwd
* su
* sudo
* uname
* uptime
* w
* wall
* who
* whoami
* write
 |
|  |
| Επεξεργασία κειμένου | 
* awk
* comm
* cut
* ed
* ex
* fmt
* head
* iconv
* join
* less
* more
* paste
* sed
* sort
* tac
* tail
* tr
* uniq
* wc
* xargs
 |
|  |
| Προγραμματισμός Κελύφους | 
* .
* alias
* basename
* dirname
* echo
* expr
* false
* printf
* test
* true
* unset
 |
|  |
| Δικτύωση | 
* inetd
* netstat
* nslookup
* ping
* rlogin
* nc
* traceroute
 |
|  |
| Αναζήτηση | 
* find
* grep
* strings
 |
|  |
| Διάφορα | 
* apropos
* bc
* cal
* clear
* date
* dd
* lp
* man
* nl
* size
* tee
* yes
 |
|  |
| 
Κατηγορία **Κατηγορία** |

 |
Ο **Μπούρχαρτ Γ΄** (γερμ.: *Burchard III*, 915 - 12 Νοεμβρίου 973) από τον Οίκο των Χουνφριτιδών ήταν δούκας της Σουαβίας (954-973).

Βιογραφία
---------

Ήταν γιος του Μπούρχαρτ Β΄ δούκα της Σουαβίας και της Ρεγκιλίνντας, κόρης του Έμπερχαρτ Α΄ κόμη της Ζυρίχης. Αδελφή του ήταν η Μπέρτα. 

Σε νεαρή ηλικία, μετά από τον φόνο του πατέρα του το 926 και την ανάληψη από τον Χέρμαν Α΄ των Κορραδιδών του δουκάτου της Σουαβίας, εστάλη στη Σαξονία για την ασφάλειά του. Εκεί νυμφεύτηκε πρώτα μία από τον Οίκο των Ιμμέντινγκερ και έπειτα τη Χέντβιχ, ανιψιά του Όθωνα Α΄ της Γερμανίας. Ο Μπούρχαρτ Γ΄ έκτισε το μεγάλο φρούριο στην κορυφή του Χόχεντβηλ και η Χέντβιχ ίδρυσε τη μονή του Αγ. Γεωργίου εκεί.

Το 954 εξεγέρθηκε ο Λιούντολφ δούκας της Σουαβίας και ο πατέρας του Όθων Α΄ έδωσε το δουκάτο αυτού στον Μπούρχαρτ Γ΄, στενό φίλο του και θείο της συζύγου του Αδελαΐδας των Παλαιών Γουέλφων. Η Αδελαΐδα ήταν κόρη της Μπέρτας, αδελφής του Μπούρχαρτ Γ΄. Η απονομή του δουκάτου έγινε σε ένα συμβούλιο στο Άρνστατ. Ο Μπούρχαρτ Γ΄ ήταν συχνά στην Αυλή και συνόδευσε τον Όθωνα Α΄ στην εκστρατεία του κατά των Μαγυάρων· ήταν παρών στη μεγάλη μάχη του Λέχφελτ το 955. Το επόμενο έτος οδήγησε μία τρίτη εκστρατεία εναντίον του Βερεγγάριου Β΄ των Ιβρέα της Λομβαρδίας. Στη μάχη του ποταμού Πο (Πάδου) νίκησε τους τοπικούς μεγιστάνες και αποκατέστησε στη Β. Ιταλία τον έλεγχο των Οθωνιδών. 

To 973 απεβίωσε και τάφηκε στο παρεκκλήσιο του Αγ. Εράσμου στη μονή της νήσου Ράιχεναου στη λίμνη Κωνσταντία. Τον διαδέχθηκε ο Όθων Α΄ ως δούκας της Σουαβίας, γιος του Λιoύντολφ.

Οικογένεια
----------

Νυμφεύτηκε πρώτα μία από τον Οίκο των Iμμέντινγκερ και είχε τέκνα:

* (;) Θεοδώριχος κόμης του Βέττιν.
* Μπούρχαρτ, κόμης του Λήσγκαου.

Έπειτα ο Μπούρχαρτ Γ΄ έκανε δεύτερο γάμο με τη Χέντβιχ/Χέντβιγκε των Οθωνιδών, κόρη του Ερρίκου Α΄ δούκα της Βαυαρίας· δεν απέκτησαν τέκνα.

Αναφορές σε Πηγές
-----------------

1. 1 2  Darryl Roger Lundy: (Αγγλικά) *The Peerage*.
2. ↑  Leyser, Karl (1979). Rule and Conflict in an Early Medieval Society. Ottonian Saxony. Edward Arnold. (ISBN 0-7131-6218-X) betw. pp. 91 and 92

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 86016391
* GND: 137840624
* HDS: 020787

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Burchard III, Duke of Swabia  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το "**Unsainted**" είναι ένα τραγούδι του αμερικανικού heavy metal συγκροτήματος Slipknot, το οποίο κυκλοφόρησε ως single τον Μάιο του 2019, το πρώτο από τον επερχόμενο δίσκο τους *We Are Not Your Kind*. Για την προώθηση του, κυκλοφόρησε και video clip, του οποίου τη σκηνοθεσία ανέλαβε το μέλος του σχήματος Σον Κράχαν. Το single έλαβε θετικές κριτικές, ενώ σημείωσε και εισπρακτική επιτυχία, φτάνοντας στο νούμερο 4 των αμερικανικών *Hot Rock Songs*, του *Billboard* και στο νούμερο 2 των βρετανικών *Rock and Metal* charts, μεταξύ άλλων.

Παραπομπές
----------

1. ↑  Blistein, Jon (16 Μαΐου 2019). «Slipknot Preview New Album With Unsparing Headbanger 'Unsainted'». *Rolling Stone*. Ανακτήθηκε στις 17 Μαΐου 2019.
2. ↑  «Hot Rocks Songs». Billboard. Ανακτήθηκε στις 3 Ιουλίου 2019.

Εξωτερικοί σύνδεσμοι
--------------------

* Video clip στο YouTube
Η ***Uttarbanga Sambad*** είναι Βεγγαλόγλωσση εφημερίδα που δημοσιεύεται στο Σιλιγκούρι. Είναι η δημοφιλέστερη εφημερίδα στη Βόρεια Βεγγάλη και κατέχει σχεδόν το 80% του τοπικού μεριδίου αγοράς. Ιδρύθηκε σε ένα μικρό χώρο στις 19 Μαΐου 1980 στο Σιλιγκούρι. Λόγω της τεράστιας δημοφιλίας της, το 1981 και το 1985 αναβαθμίστηκε ο εξοπλισμός εκτύπωσης. Η *Uttarbanga Sambad* εκδίδεται ταυτόχρονα από το Σιλιγκούρι, το Κουτς Μπιχάρ, τη Μάλντα και το Αλιπουρντουάρ. Ο ιδρυτής είναι ο Σουμπάς Τσάντρα Ταλουκντέρ. Ο σημερινός διευθυντής είναι ο γιος του Σαμπσαγιάτσι Ταλουκντέρ.

Εξωτερικοί σύνδεσμοι
--------------------

* Επίσημη ιστοσελίδα
Άποψη του ποταμού Μπαρτάνγκ
Ο **ποταμός Μπαρτάνγκ** είναι ποταμός της Κεντρικής Ασίας, παραπόταμος του ποταμού Παντζ και συνεπώς και του Αμού Ντάρια. Στην περιοχή των πηγών του ονομάζεται **ποταμός Μουργκάμπ** και **ποταμός Ακσού**. Κυλά στο Ουακχάν του Αφγανιστάν και έπειτα στην επαρχία Ροσχάν του Γκόρνο-Μπανταχσάν του Τατζικιστάν.

Ρους
----

Ο ποταμός πηγάζει από τη λίμνη Τσακμακτίν του Μικρού Παμίρ στο Ουακχάν, όπου είναι γνωστός ως **Ακσού** («λευκό νερό»). Έπειτα κυλά ανατολικά και εισέρχεται στο Τατζικιστάν, και αργότερα στρέφεται βόρεια προς την πόλη Μουργκάμπ, περνώντας από τον οικισμό Σαϊμάκ.

Μετά την πόλη Μουργκάμπ, λαμβάνει το όνομά της (τατζικικά: Мурғоб, που μεταφράζεται ως *Ποταμός των Πουλιών*. Εμφανίζεται και ως *Μουργκόμπ*). Λίγα χιλιόμετρα κοντά στο Μουργκάμπ βρίσκεται η λίμνη Σαρέζ, η οποία σχηματίστηκε λόγω κατολισθήσεων μετά τον σεισμό του Σαρέζ το 1911, μέσω του οποίου δημιουργήθηκε το μεγαλύτερο φυσικό φράγμα του κόσμο, το φράγμα Ουσόι.

Ο ποταμός συμβάλει με τον Γκουντάρα λίγο μετά τη λίμνη Σαρέζ. Μετά τη συμβολή αυτή ο ποταμός είναι γνωστός ως **Μπαρτάνγκ**. Ο Μπαρτάνγκ κυλά στο δυτικό τμήμα της οροσειράς Παμίρ, για 132 χιλιόμετρα, προτού εκβάλει στον ποταμό Παντζ στα σύνορα μεταξύ Τατζικιστάν και Αφγανιστάν. Μεγάλο τμήμα του ποταμού βρίσκεται εντός του Εθνικού Πάρκου του Τατζικιστάν. Ο Μπαρτάνγκ τροφοδοτείται κυρίως από χιόνια και πάγους που λιώνουν. Είναι ο μοναδικός ποταμός που διατρέχει το Γκόρνο-Μπανταχσάν από ανατολάς προς δυσμάς.

Ο Μπαρτάνγκ διασχίζοντας την επαρχία Γκόρνο-Μπανταχσάν από ανατολάς προς δυσμάς
Ο Μπαρτάνγκ από το διάστημα
Ο Μπαρτάνγκ συμβάλει με τον Παντζ ελάχιστα ανάντη της πόλης Ρουσόν.

Πρόσβαση
--------

Η λέξη «Μπαρτάνγκ» σημαίνει «στενό πέρασμα». Πριν τον 20ό αιώνα το ταξίδι απαιτούσε διαβάσεις μέσα από τον ποταμό, σκάλες και πλατφόρμες για στήριξη στις πλαγιές. Υπήρχαν τρία μονοπάτια, ένα κατά μήκος του ποταμού, χρησιμοποιούμενο μόνο το φθινόπωρο όταν το νερό ήταν σε χαμηλά επίπεδα, το δεύτερο παράλληλα με τις πλαγιές, και το τρίτο, κατά πολύ μεγαλύτερο, για τη διέλευση ζώων. Ο σύγχρονος δρόμος ενδέχεται να είναι αδιάβατος λόγω κατολισθήσεων κοντά στην περιοχή Μπασίντ.

Παραπομπές
----------

1. 1 2 3  Kolesnikova, V. (April 2002). "Tajik Forests: What Happened to the 'Crimea Gardens' and their Inhabitants". *Russian Forest Bulletin*: Issue 20, April 2002.
2. ↑  "Sarez and Yashikul Lakes". The Great Game Travel Company.

  

Συντεταγμένες: 37°56′N 71°34′E﻿ / ﻿37.933°N 71.567°E﻿ / 37.933; 71.567
Η **Αφροδίτη του Μπαρμπερίνι** είναι μνημειώδης τοιχογραφία της Ρωμαϊκής εποχής που στις ημέρες μας φιλοξενείται στο Εθνικό Μουσείο της Ρώμης.

Ιστορικό της εύρεσης
--------------------

Η τοιχογραφία, που χρονολογείται από τις αρχές του 4ου αιώνα, ανακαλύφθηκε στις 7 Απριλίου 1655 σε μια αίθουσα παλαιοπωλείου αρκετά κοντά στο Βαπτιστήριο του Αγίου Ιωάννη στο Λατερανό. Από την πρώτη ημέρα της ανακάλυψής του το έργο προξένησε το ενδιαφέρον του Φρανσέσκο Μπαρμπερίνι, από τον οποίο έχει πάρει το σημερινό του όνομα. Η ανακάλυψη καταγράφτηκε στα απομνημονεύματα του Ιταλού λόγιου και χορηγού της τέχνης Κασσιάνο νταλ Πότσο (1588 - 1657) και δημοσιεύτηκε το 1875 από τον επίσης Ιταλό αιγυπτιολόγο και παπυρολόγο Τζιάκομο Λουμπρόζο (1844 - 1925). Με αυτή την ευκαιρία έγινε και η πρώτη αναλυτική περιγραφή, η οποία όμως δημοσιεύτηκε το 1886 από τους Γκούσταβ Κέρτε (Gustav Körte, 1852 - 1917) και Φρίντριχ φον Ντουν.

Περιγραφή
---------

Εικονίζει τη θεά Ρώμη σε μέγεθος μεγαλύτερο του φυσικού. Είναι ενθρονισμένη σε πολυθρόνα χωρίς χερούλια και πλάτη. Η όλη έκφραση είναι ήρεμη και αρχοντική. Κρατάει σκήπτρο στο αριστερό της χέρι. Στους ώμους της κάθονται φτερωτές θεότητες. Το δεξί πόδι είναι λίγο προς τα πίσω, το κεφάλι ελαφρά στραμμένο προς τα αριστερά. Φοράει λευκό πουκάμισο, και από πάνω πολύχρωμο μεγαλοπρεπή μανδύα από βαρύ ύφασμα που το διακοσμούν Νεράιδες που ιππεύουν θαλάσσιους Κενταύρους. Στο λαιμό φοράει χρυσό περιδέραιο με φιαλίδια. Το δεξί χέρι είναι προτεταμένο και στηρίζει μια μικρή Νίκη που κρατάει σφαίρα το δεξί της χέρι.

Ερμηνεία
--------

Η θεά Ρώμη παρουσιάζεται εδώ ως νικηφόρος μεγαλειότητα που κυριαρχεί όλο τον κόσμο.

Παραπομπές
----------

1. ↑  Wilhelm Heinse: Die Aufzeichnungen Bd. 3. Aufzeichnungen 1768 - 1783. - Kommentar zu Band I
2. ↑  Aurea Roma: dalla città pagana alla città cristiana

Πηγές
-----

|  |  |
| --- | --- |
| εικονίδιο Αρχαιολογία | Πύλη Αρχαιολογία |

* Deutsches Archäologisches Institut, επιμ. (1886). *Archäologische Zeitung*. Georg Reimer. σελίδες 23-32 και πίνακας. Ανακτήθηκε στις 17 Αυγούστου 2012.
Ο Ιερός Ναός Αγίου Δημητρίου στην περιοχή του Αγίου Δημητρίου στα Ταμπούρια
Ο **Άγιος Δημήτριος** είναι περιοχή της συνοικίας των Ταμπουρίων του Πειραιά. Αποτελεί μέρος της 5ης δημοτικής κοινότητας του δήμου Πειραιά και γειτνιάζει με τις συνοικίες της Αγίας Σοφίας (Μανιάτικα) του δήμου Πειραιά, της Ανάστασης του Κερατσινίου και της συνοικίας Χαλκηδόνα της Νίκαιας. Στη συνοικία βρίσκεται ο Ιερός Ναός Αγίου Δημητρίου Πειραιώς, από τον οποίο πήρε και την ονομασία της. Στο παρελθόν το όνομα της σημερινής περιοχής του Αγίου Δημητρίου των Ταμπουρίων ήταν Ξυλοκερατία ή Ξυλοκέριζα γιατί είχε πολλές ξυλοκερατιές (χαρουπιές).

Ιερός Ναός Αγίου Δημητρίου
--------------------------

Οι λόγοι που οδήγησαν στην ανέγερση του Ναού του Αγίου Δημητρίου είναι η αύξηση του πληθυσμού της περιοχής με την εγκατάσταση των Ελλήνων προσφύγων έπειτα τη Μικρασιατική καταστροφή. Στο σημείο προϋπήρχε μικρό προσκυνητάρι του Αγίου Δημητρίου όπου σύμφωνα με την προφορική παράδοση βρέθηκε εικόνα του μεγαλομάρτυρος Δημητρίου η οποία φυλάσσεται στο μουσείο του Ιερού Ναού. Σαν ενορία ιδρύθηκε με το σχετικό προεδρικό διάταγμα το 1923, ενώ ο σημερινός Ναός θεμελιώθηκε στις 26 Ιουνίου 1949. Τα εγκαίνιά του έγιναν στις 23 Σεπτεμβρίου 1962 από τον Επίσκοπο Αχαΐας και κατόπιν Μητροπολίτη Κορίνθου κ. Παντελεήμονα.

Υποδομές
--------

Στην περιοχή του Αγίου Δημητρίου βρίσκονται το Ε1 και Ε1 ΚΑΠΗ του Δήμου Πειραιά. Επίσης, υπάρχουν το 8ο Γυμνάσιο Πειραιά και το 8ο Γενικό Λύκειο Πειραιά.

Αθλητισμός
----------

Το έμβλημα του ΑΟΑΔ
Στην περιοχή εδρεύει ο «Αθλητικός Όμιλος Αγίου Δημητρίου», γνωστός συντμημένα ως «ΑΟΑΔ». Ιδρύθηκε το 1947 και δραστηριοποιείται στο άθλημα του ποδοσφαίρου, συμμετέχοντας στα πρωταθλήματα της Ε.Π.Σ. Πειραιά. Έχει αγωνιστεί σε όλες τις κατηγορίες των πρωταθλημάτων της Ε.Π.Σ. Πειραιά, δίνοντας για πρώτη φορά το παρών στην Α΄ Κατηγορία τη σεζόν 1980-81 και για τελευταία φορά τη σεζόν 2016-17.

Από τη σεζόν 2017-18 αγωνίζεται στη Β΄ Κατηγορία της Ε.Π.Σ. Πειραιά. Ως έδρα του χρησιμοποιεί το γήπεδο Χαραυγής στη γειτονική συνοικία της Χαραυγής στο Κερατσίνι.

Παραπομπές
----------

1. ↑  26 Οκτωβρίου: Τί ακριβώς γιορτάζουμε ανήμερα του Αγίου Δημητρίου peiraiasnews.gr
2. ↑  Ε δημοτική Κοινότητα ΠΕΙΡΑΙΑ koutouzis.gr
3. ↑  Ε δημοτική Κοινότητα ΠΕΙΡΑΙΑ - ΑΓΙΟΣ ΔΗΜΗΤΡΙΟΣ koutouzis.gr
4. ↑  Ιστορία Ενορίας agios-dimitrios.blogspot.com
5. ↑  ΙΣΤΟΡΙΑ, επίσημο ιστολόγιο Αθλητικού Ομίλου Αγίου Δημητρίου
6. ↑  ΙΣΤΟΡΙΑ, επίσημο ιστολόγιο Αθλητικού Ομίλου Αγίου Δημητρίου
7. ↑  Αναφορά epspeir.gr
Ο **Μουνιχιών** είναι ο δέκατος μήνας στο αττικό ημερολόγιο. Είναι αφιερωμένος στη θεά Άρτεμη και αντιστοιχεί, σύμφωνα με το σεληνιακό ημερολόγιο ας πούμε του 2021, στο χρονικό διάστημα 13 Απριλίου-12 Μαΐου. Οι ημερομηνίες αλλάζουν κάθε έτος, καθώς ο νέος μήνας αρχίζει μετά την Νέα σελήνη. 

Ομώνυμη γιορτή προς τιμή της Μουνιχίας Αρτέμιδος τελούνταν την 16η ημέρα του μήνα στον ιερό της ναό στο λόφο της Μουνιχίας στον Πειραιά.

Άλλες σημαντικές γιορτές που πραγματοποιούνταν κατά το μήνα αυτό ήταν η γιορτή Αιάνεια προς τιμήν του θεού Έρωτα την 4η ημέρα στο *«Εν κήποις»* ιερό της θεάς Αφροδίτης στην Ακρόπολη, τα Βραυρώνια ανήμερα της πανσελήνου, τα Ολυμπιεία τη 19η ημέρα και η Δελφινίου Πομπή, εις ανάμνησιν της ικεσίας του Θησέα και των συντρόφων του στο ιερό του Δελφινίου Απόλλωνα πριν πλεύσουν για την Κρήτη και το λαβύρινθο του βασιλιά Μίνωα.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 1 Νοεμβρίου 2019. Ανακτήθηκε στις 1 Νοεμβρίου 2019.

Πηγές
-----

* August Mommsen (1898). «Feste der Stadt Athen im Altertum, geordnet nach attischem Kalender» (στα Γερμανικά). B. G. Teubner. Ανακτήθηκε στις 20 Αυγούστου 2009.

  


|  |  |  |  |
| --- | --- | --- | --- |
| 

| π • σ • ε
Αττικό ημερολόγιο |
| --- |
|  |
| 
* Εκατομβαιών
* Μεταγειτνιών
* Βοηδρομιών
* Πυανεψιών
* Μαιμακτηριών
* Ποσειδεών
* Γαμηλιών
* Ανθεστηριών
* Ελαφηβολιών
* Μουνιχιών
* Θαργηλιών
* Σκιροφοριών
 |

 |
Ο **Άγιος Θεόδωρος** ο μάρτυρας καταγόταν από το Αμόριο και έζησε κατά το πρώτο μισό του 9ου αιώνα. Υπήρξε στρατηγός και πρωτοσπαθάριος του αυτοκράτορα Θεοφίλου (829-842).

Σε κάποια πολιορκία του Αμορίου από τον χαλίφη Μοτασέμ υπερασπίστηκε την πόλη μαζί με τον στρατηγό Αέτιο σε μια από τις πιο αιματηρές μάχες που έγιναν ανάμεσα στους χριστιανούς και τους μουσουλμάνους. Όταν αλώθηκε η πόλη ακολούθησε σφαγή των 30.000 κατοίκων της. Ο Θεόδωρος, ο Αέτιος και άλλοι επιφανείς στρατιωτικοί και πολιτικοί της πόλης συνελήφθησαν από τον χαλίφη Μοτασέμ και βασανίστηκαν σκληρά. Δεν ελευθερώθηκαν παρά τις επανειλημμένες εκκλήσεις και τα δώρα που πρόσφερε ο Θεόφιλος. Όταν συνομολογήθηκε ειρήνη μεταξύ του χαλίφη και του αυτοκράτορα είχαν ήδη πεθάνει.

Ο Θεόδωρος μαρτύρησε στη Βαγδάτη, όπου τους είχε μεταφέρει ο Μοτασέμ, μαζί με τους Αέτιο, Βασσόη, Θεόφιλο και άλλους στρατιωτικούς, συνολικά 42 μάρτυρες, που αρνήθηκαν να αλλαξοπιστήσουν. Ο βίος τους ιστορήθηκε από τον Ευόδιο και ο λαός σε πολλά ακριτικά τραγούδια ύμνησε τη θυσία τους, ιδίως του Αέτιου.

Η μνήμη του εορτάζεται στις 6 Μαρτίου.

Πηγές
-----

* Εγκυκλοπαίδεια Δομή, έκδοση 2004, τόμος 12ος: σελ. 235-236: λήμμα «Θεόδωρος. Όνομα αγίων της Ανατ. Ορθόδοξης Εκκλησίας»
«**Αφροδίτη και Πάνας**» ονομάζεται μαρμάρινο σύμπλεγμα, το οποίο αναπαριστά μία εύθυμη σκηνή, με τον Πάνα να πλησιάζει αδέξια τη θεά Αφροδίτη, που ετοιμάζεται για το λουτρό της -κάτι που φαίνεται από το μαντίλι με το οποίο έχει μαζέψει τα μαλλιά της- ενώ ο Έρωτας με τη μορφή μικρού παιδιού, τον απομακρύνει. Η θεά προσποιείται ότι απειλεί τον Πάνα με το σανδάλι της, με μια παιχνιδιάρικη χειρονομία φιλάρεσκης ανωτερότητας.

Το έργο βασίζεται ανοιχτά στη διαλεκτική της αντίθεσης μεταξύ της ομορφιάς της νεαρής και του πρωτογονισμού της ποιμενικής μορφής του τραγόμορφου Πάνα. Επίσης στη διαφορετική απόδοση των επιφανειών όσο και στις κινήσεις απομάκρυνσης των προσώπων, τα σκέλη των οποίων διασταυρώνονται αντιθετικά. Η σύνθεση αποτελεί μια σοφή και εκλεκτικιστική μείξη στοιχείων που αντλούνται από την παρατήρηση του φυσικού κόσμου και προτύπων της γλυπτικής, όπως είναι φανερό ιδιαίτερα στην Αφροδίτη. 

Η μορφή της θεάς έχει πρότυπα την Αφροδίτη της Κνίδου και την Αφροδίτη των Μεδίκων. Η σύλληψη της μορφής της όμως απομακρύνεται από τους κανόνες των αναλογιών, οι οποίοι διέπουν τα περίφημα έργα που έχουν προηγηθεί. Το σώμα της Αφροδίτης εμφανίζεται για πρώτη φορά στις ακριβείς ρεαλιστικές του λεπτομέρειες, που φανερώνουν την υιοθέτηση από την πλευρά του γλύπτη ενός νεανικού γυναικείου εύσαρκου τύπου. Οι σωματικές ιδιαιτερότητες ξετυλίγονται στα πόδια, συνηθισμένα να φορούν σανδάλια όπως δείχνει η ατροφία του μικρού δαχτύλου, στους μηρούς, που στηρίζουν την ευρεία λεκάνη, στα πλούσια στήθη, που επιδεικνύονται με λαϊκή έλλειψη σεμνότητας, στον εύρωστο λαιμό, και τέλος στις γεμάτες παρειές, ανακαλύπτοντας την «αντικλασική» ομορφιά ενός εξατομικευμένου σώματος. 

Το σύμπλεγμα αυτό βρέθηκε το 1904 στο ίδρυμα των Βηρυτίων Ποσειδωνιαστών στη Δήλο. Η επιγραφή που φέρει στη βάση αναφέρεται στον Διόνυσο, που καταγόταν από τη Βηρυτό του Λιβάνου, προστάτη της πόλης, στους πατρώους θεούς της οποίας αφιερώνεται το σύμπλεγμα. Σήμερα βρίσκεται στο Εθνικό Αρχαιολογικό Μουσείο στην Αθήνα, επιδιορθωμένο σε ορισμένα τμήματα (δεξιός πήχης και κεφάλι της Αφροδίτης, πόδια και αριστερό χέρι του Έρωτα, κέρατα και δεξιό πόδι του Πανός, καθώς και μερικά δάχτυλα της Αφροδίτης που έχουν αποκατασταθεί με γύψο).

|  |  |
| --- | --- |
| εικονίδιο Αρχαιολογία | Πύλη Αρχαιολογία |
Η **Μουνιρέ Σουλτάν** (Οθ. Τούρκικα:منیره سلطان‎) (Τούρκικα: *Münire Sultan*, 5 Απριλίου 1880 - 7 Οκτωβρίου 1939) ήταν κόρη του Ηγεμόνα Αχμέτ Κεμαλεντίν Εφέντι της Οθωμανικής Αυτοκρατορίας.

Βιογραφία
---------

Γεννήθηκε στις 5 Απριλίου 1880 στο Παλάτι Ντολμαμπαχτσέ, και ήταν κόρη του Ηγεμόνα Αχμέτ Κεμαλεντίν Εφέντι και της Φατμά Σεζαντίλ Χανίμ.

Το 1907, ο Αμπντούλ Χαμίτ διοργάνωσε το γάμο της με τον Μεχμέτ Σαλίχ Πασά, γιο του Μεγάλου Βεζίρη Χαϊρεντίν Πασά της Τυνησίας, ο οποίος ήταν ένας από τους μεγάλους βεζίρηδες του Σουλτάνου Αμπντούλ Μετζίτ Α΄.

Ο γάμος πραγματοποιήθηκε στις 10 Ιανουαρίου 1907 στο Παλάτι Γιλντίζ. Μαζί απέκτησαν έναν γιο, τον Σουλτανζάντε Αχμέτ Κεμαλεντίν Μπέη, που γεννήθηκε στις 18 Ιουνίου 1908 στο Παλάτι Νισάντασι.

Ο Σαλίχ Πασά κατηγορήθηκε για τη δολοφονία του μεγάλου βεζίρη και στρατηγού Μαχμούτ Σεβκέτ Πασά και καταδικάστηκε σε θάνατο το 1913. Ο Σουλτάνος Μωάμεθ Ε΄ υπέγραψε τη θανατική ποινή χωρίς αντίρρηση, και έτσι ο Σαλίχ απαγχονίστηκε. 

Κατά την εξορία της αυτοκρατορικής οικογένειας τον Μάρτιο του 1924, η Μουνιρέ και ο γιος της εγκαταστάθηκαν στη Νίκαια της Γαλλίας. Πέθανε στις 7 Οκτωβρίου 1939 στη Νίκαια και είναι θαμμένη εκεί.

Παραπομπές
----------

1. ↑  The Rise of the Turks and the Ottoman Empire Αρχειοθετήθηκε 2012-06-28 στο Wayback Machine. Retrieved on 2007-09-16
2. 1 2 3  Brookes 2010, σελ. 284.
3. ↑  Adra, Jamil (2005). *Genealogy of the Imperial Ottoman Family 2005*. σελίδες 8.
4. ↑  Brookes 2010, σελ. 159.
5. ↑  Haskan, Mehmet Nermi (2008). *Eyüp Sultan tarihi, Volume 2*. Eyüp Belediyesi Kültür Yayınları. σελ. 518. ISBN 978-9-756-08704-6.
6. ↑  Bardakçı, Murat (2017). *Neslishah: The Last Ottoman Princess*. Oxford University Press. σελ. 97. ISBN 978-9-774-16837-6.

Πηγές
-----

* Peirce, Leslie P. The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed. 2009, ISBN 978-975-269-299-2 (Hardcover)
* *The Concubine, the Princess, and the Teacher: Voices from the Ottoman Harem*. University of Texas Press. 2010. ISBN 978-0-292-78335-5.
Η Αφροδίτη του Ταν-Ταν
Τοποθεσία του αρχαιολογικού χώρου του ευρήματος
Η **Αφροδίτη του Ταν-Ταν** είναι αρχαιολογικό εύρημα από το Μαρόκκο. Έχει σχήμα αγαλματίδιου, αλλά αμφισβητείται ότι πρόκειται για ανθρώπινο έργο τέχνης, ενώ πιστεύεται ότι είναι τυχαίο μόρφημα φυσικής προέλευσης. Είναι κατασκευασμένο από χαλαζίτη, με ίχνη ερυθρής ώχρας, έχει ύψος 6 εκατοστά, του λείπει η κεφαλή και δεν φέρει διακριτικά φύλλου. Η ηλικία του κυμαίνεται από 300.000 έως 500.000 έτη. Όπως και η Αφροδίτη του Μπέρεκατ Ραμ είναι τα αρχαιότερα ευρήματα που φέρουν ανθρωπόμορφα χαρακτηριστικά, ενώ συγχρόνως αμφισβητείται η ανθρώπινη προέλευσή τους. 

Βρέθηκε το 1999 στο στρώμα μιας πεδιάδας που βρέχεται από ποτάμι στην πόλη Ταν-Ταν του Μαρόκου κατά την διάρκεια αρχαιολογικών ανασκαφών υπό την διεύθυνση του γερμανού Λουτς Φίντλερ.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αφροδίτη του Ταν-Ταν** |

* Δημοσίευση στο CURRENT ANTHROPOLOGY Volume 44, Number 3, June 2003
* Είδηση του BBC


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Venus von Tan-Tan  της Γερμανικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Μπρατζαμπούλι** (ব্রজবুলি) είναι μια τεχνητή λογοτεχνική γλώσσα διαδόθηκε από τον ποιητή Βιντγιαπάτι. Οι στίχοι του στα Μπρατζαμπούλι για την αγάπη του Ράντα και του Κρίσνα θεωρείται η καλύτερη δουλειά του. Άλλοι ποιητές μιμήθηκαν τη γραφή του και η γλώσσα που καθιερώθηκε τον 16ο αιώνα. Μεταξύ των μεσαιωνικών Βεγγαλέζων ποιητών που έγραψαν στη γλώσσα είναι οι Ναροττάμα Ντάσα, Μπαλαράμ Ντας, Τζνανάντας και Γκομπινταντάς Καμπιράτζ.

Ο Ραμπιντρανάθ Ταγκόρ επίσης έγραψε το Μπανουσίμχα Θακουρέρ Πανταβάλι (1884) σε αυτή τη γλώσσα (αρχικά προώθησε τους στίχους ως αυτούς ενός νεοανακαλυφθέντος ποιητή, του Μπανουσίνγκα). Άλλα πρόσωπα της Βεγγαλικής Αναγέννησης του 19ου αιώνα, όπως ο Μπανκίμ Τσάντρα Τσαττοπαντγιάι, επίσης έχουν γράψει στα Μπρατζαμπούλι. Η σωζόμενη λογοτεχνία στα Μπρατζαμπούλι αποτελείται από περίπου 5.000 ποιήματα.

Η Μπρατζαμπούλι είναι κυρίως Μαϊθίλι (επίσης διαδεδομένη κατά τη διάρκεια της μεσαιωνικής περιόδου), αλλά οι μορφές της είναι τροποποιημένες για να μοιάζουν με τα Βεγγαλικά.

Παραπομπές
----------

1. ↑  Hammarström, Harald· Forkel, Robert· Haspelmath, Martin· Bank, Sebastian, επιμ. (2016). «Μπρατζαμπούλι». *Glottolog 2.7*. Jena: Max Planck Institute for the Science of Human History.
2. ↑  Majumdar, Ramesh Chandra, επιμ. (1960). *The History and Culture of the Indian People*. VI: The Delhi Sultanate. Bombay: Bharatiya Vidya Bhavan. σελ. 515.
3. ↑  Morshed, Abul Kalam Manjoor (2012). «Brajabuli». Στο: Islam, Sirajul. *Banglapedia: National Encyclopedia of Bangladesh* (Second έκδοση). Asiatic Society of Bangladesh.
4. ↑  Choudhury, Basanti (2012). «Vidyapati». Στο: Islam, Sirajul. *Banglapedia: National Encyclopedia of Bangladesh* (Second έκδοση). Asiatic Society of Bangladesh.
5. ↑  Paniker, K. Ayyappa (1997). *Medieval Indian Literature: An Anthology*. Volume One: Surveys and selections. New Delhi: Sahitya Akademi. σελ. 287. ISBN 978-81-260-0365-5.
6. ↑  Sen, Sukumar (1935). *A History of Brajabuli Literature*. University of Calcutta. σελ. 3.

Εξωτερικοί σύνδεσμοι
--------------------

* Vidyapati Padmavati
* Maharsi Sri Aurobindo για Vidyapati από Binod Bihari Verma
Η ατμοημιολία **Αφρόεσσα** παραγγέλθηκε το 1855 και ναυπηγήθηκε στην Αγγλία το 1857 στα ναυπηγεία "Reid & Co" της Γλασκώβης. Παρελήφθη από τον πλοίαρχο Εμμανουήλ Μιαούλη και κατέπλευσε στον Πειραιά την 1 Αυγούστου 1857. Ιδίου τύπου πλοία ήταν τα: ‘Πανόπη I’, ‘Πληξαύρα’ και ‘Σφενδόνη’. Στις 5 Ιανουαρίου του 1859 πέρασε τον πορθμό του Ευρίπου, κατά τα εγκαίνια της λειτουργίας του πορθμού, μεταφέροντας το βασιλικό ζεύγος Αμαλία και Όθωνα. Συμμετείχε στα γεγονότα του Λιβάνου, τα οποία ξεκίνησαν στις 6 Ιουλίου του 1860 (για δύο μήνες), για την προστασία των Ελλήνων χριστιανών από τις σφαγές των Δρούζων.

Τον Φεβρουάριο του 1866 μετέφερε στη Σαντορίνη επιστημονική ομάδα για την παρατήρηση της ηφαιστειακής δραστηριότητας της Νέας Καμένης. Στις 13 εώς 25 Φεβρουαρίου του 1866 αναδύθηκε κοντά στην Νέα Καμένη ηφαιστειογενές νησί, το οποίο οι επιστήμονες ονόμασαν **Αφρόεσσα**, προς τιμήν του πλοίου που τους μετέφερε. Το νησί αργότερα ενώθηκε με την Νέα Καμένη, η ονομασία όμως παραμένει ως τοποθεσία πάνω στην Νέα Καμένη.

Παρέμεινε εν ενεργεία μέχρι το 1904 όπου του αφαιρέθηκε η μηχανή του και μετατράπηκε σε ναυτώνα. Το 1909 βυθίστηκε στην περιοχή Αράπης της Σαλαμίνας γεμάτο πέτρες για να χρησιμοποιηθεί σαν θεμέλιο μια νέας προβλήτας που δεν έγινε ποτέ.

Το *Αφρόεσσα* ήταν ένα από τα πρώτα σιδηρά ελικοφόρα πλοία του Πολεμικού Ναυτικού. Είχε βύθισμα 3,3 μέτρα, μέγιστη ταχύτητα 9,5 κόμβων, μήκος 32,2 μέτρα και πλάτος 6,7 μέτρα. Ο οπλισμός του αποτελούταν από ένα πυροβόλο Krupp των 8,7 εκατοστών.
Η Αφροδίτη του Λεσπύγκ (ανακατασκευή)
Η **Αφροδίτη του Λεσπύγκ** (γαλλικά: Vénus de Lespugue) είναι παλαιολιθικό ειδώλιο Αφροδίτης, ένα αγαλματίδιο γυμνής γυναικείας μορφής. Χρονολογείται περίπου από το 25.000 π.Χ. κατά την Ανώτερη Παλαιολιθική περίοδο.

Ανακάλυψη
---------

Ανακαλύφθηκε το 1922 σε σπήλαιο της κοινότητας Λεσπύγκ, στο νομό Ωτ-Γκαρόν στους πρόποδες των Πυρηναίων από τον αρχαιολόγο Ρενέ ντε Σαιν-Περιέ (1877-1950).

Χαρακτηριστικά
--------------

Η Αφροδίτη του Λεσπύγκ στο Μουσείο του Ανθρώπου.
Το αγαλματίδιο έχει ύψος περίπου 150 χιλιοστά και πλάτος 60 χιλιοστά. Είναι λαξευμένο σε θραύσμα από ελεφαντόδοντο μαμούθ. Το κεφάλι είναι μικρό και ωοειδές, χωρίς ανατομικές λεπτομέρειες. Κατά την ανασκαφή του σπηλαίου, ένα τελευταίο χτύπημα αξίνας έφερε στο φως το αγαλματίδιο αλλά του προκάλεσε σοβαρές ζημιές και έχει ανακατασκευασθεί. Από όλα τα ειδώλια της Αφροδίτης που ανακαλύφθηκαν από την ανώτερη Παλαιολιθική, η Αφροδίτη του Λεσπύγκ φαίνεται να εμφανίζει τα πιο υπερβολικά γυναικεία χαρακτηριστικά, ειδικά τα εξαιρετικά μεγάλα, κρεμαστά στήθη και υπέρμετρη ανάπτυξη των γλουτών.

Το αγαλματίδιο ανάγεται στον παλαιολιθικό πολιτισμό της Γραβέττιας περιόδου (31.000 - 23.000 χρόνια πριν).

Σύμφωνα με εμπειρογνώμονες, το άγαλμα εμφανίζει απεικόνιση υφάσματος, καθώς στο πίσω τμήμα, μια σειρά από παράλληλες κάθετες ραβδώσεις ξεκινά από μια οριζόντια γραμμή που βρίσκεται κάτω από τους γλουτούς, υποδηλώνοντας τμήμα υφάσματος.

Μουσείο
-------

Η Αφροδίτη του Λεσπύγκ φυλάσσεται στο Παρίσι, στο Μουσείο του Ανθρώπου.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αφροδίτη του Λεσπύγκ** |

1. ↑ . «lemonde.fr/sciences/article/2021/08/09/la-venus-de-lespugue-star-de-la-prehistoire».
2. ↑ . «visual-arts-cork.com/prehistoric/venus-of-lespugue».
3. ↑ . «franceculture.fr/emissions/les-curieuses-histoires-du-museum/venus-de-lespugue-cubiste-avant-lheure».
4. ↑  Elizabeth Wayland Barber, (1994) *Women's Work: The First 20,000 Years: Women, Cloth, and Society in Early Times*, W. W. Norton and Company, pg. 44, ASIN 0393035060.
5. ↑ . «museedelhomme.fr/fr/musee/collections/venus-lespugue». Αρχειοθετήθηκε από το πρωτότυπο στις 27 Δεκεμβρίου 2021. Ανακτήθηκε στις 27 Δεκεμβρίου 2021.
Το **Tempo of the Damned** είναι το έκτο άλμπουμ του αμερικάνικου Thrash Metal συγκροτήματος Exodus, το οποίο κυκλοφόρησε μέσω της δισκογραφικής εταιρείας "Nuclear Blast".

Ο δίσκος είναι αφιερωμένος στη μνήμη του αποθανόντα τραγουδιστή του συγκροτήματος Πωλ Μπέιλοφ. Η μίξη του έγινε στα "Backstage Studios" του Ντέρμπι της Μεγάλης Βρετανίας, ενώ η ηχογράφηση του είχε γίνει στα "Tsunami Recordings" της Καλιφόρνια εκτός από τα τύμπανα, τα οποία ηχογραφήθηκαν στο "Prairie Sun Studio" της Καλιφόρνια.

Αυτός ήταν ο πρώτος στούντιο δίσκος των Exodus από το "*Force of Habit*" του 1992 και ο πρώτος τους γενικότερα, από το ζωντανά ηχογραφημένο "*Another Lesson in Violence*" του 1997. Επίσης, είναι το πρώτο τους άλμπουμ στο οποίο συμμετείχε ο μπασίστας Τζακ Γκίμπσον, ενώ σηματοδότησε την επιστροφή του Στηβ Σόουζα στο συγκρότημα, ο οποίος αντικατέστησε τον Μπέιλοφ, αλλά και το τελευταίο στο οποίο συμμετείχε ο κιθαρίστας Ρικ Χάνολτ.

Η deluxe έκδοση του δίσκου περιέχει τη διασκευή τους στο κομμάτι "*Dirty Deeds Done Dirt Cheep*" των AC/DC.

Τραγούδια
---------

1. **Scar Spangled Banner** *(Holt)* - 6:41  

2. **War is my Shepherd** *(Holt, Souza)* - 4:27  

3. **Blacklist** *(Holt)* - 6:17  

4. **Shroud of Urine** *(Holt)* - 4:52  

5. **Forward March** *(Holt, Souza)* - 7:32  

6. **Culling the Herd** *(Holt)* - 6:07  

7. **Sealed with a Fist** *(Holt)* - 3:36  

8. **Throwing Down** *(Holt, Miller)* - 5:01  

9. **Impaler** *(Holt, Hammet, Baloff, Hunting)* - 5:25  

10. **Tempo of the Damned** *(Holt)* - 4:22

Τα μέλη του συγκροτήματος
-------------------------

Το "*Tempo of the Damned*" ηχογραφήθηκε από τους εξής μουσικούς:

* Στηβ Σόουζα - φωνητικά
* Γκάρι Χολτ - κιθάρα
* Ρικ Χάνολτ - κιθάρα
* Τζακ Γκίμπσον - μπάσο
* Τομ Χάντινγκ - τύμπανα

Πηγές
-----

* Tempo of the Damned - Exodus | Songs, Reviews, Credits | AllMusic
* Exodus - Tempo of the Damned - Encyclopaedia Metallum
* Exodus - Tempo Of The Damned - Metal Storm

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Exodus |
| --- |
|  |
| 
* **Γκάρι Χολτ**
* **Τομ Χάντινγκ**
* **Τζακ Γκίμπσον**
* **Λι Άλτους**
* **Στηβ Σόουζα**

* Κιθ Στιούαρτ
* Τιμ Ανιέλο
* Κάρλτον Μέλσον
* Κερκ Χάμμετ
* Τζεφ Άντριους
* Πωλ Μπέιλοφ
* Ρικ Χάνολτ
* Έβαν ΜακΚάσκεϊ
* Ρομπ ΜακΚίλοπ
* Ρομπ Ντιούκς
* Τζον Τεμπέστα
* Μάικλ Μπάτλερ
* Πολ Μπόσταφ
 |
|  |
| Ηχογραφήσεις σε στούντιο | 
* *Bonded by Blood* (1985)
* *Pleasures of the Flesh* (1987)
* *Fabulous Disaster* (1989)
* *Impact Is Imminent* (1990)
* *Force of Habit* (1992)
* *Tempo of the Damned* (2004)
* *Shovel Headed Kill Machine* (2005)
* *The Atrocity Exhibition... Exhibit A* (2007)
* *Exhibit B: The Human Condition* (2010)
* *Blood In, Blood Out* (2014)
 |
|  |
| Ζωντανές ηχογραφήσεις | 
* *Good Friendly Violent Fun* (1991)
* *Another Lesson in Violence* (1997)
* *Live at the DNA 2004* (2005)
 |
|  |
| Συλλογές | 
* *Lessons in Violence* (1992)
* *Let There Be Blood* (2008)
 |
|  |
| Σχετικά άρθρα | 
* Thrash Metal
* Metallica
* Slayer
 |

 |
Το '**Team Sonic Racing'** είναι ένα παιχνίδι αγώνων  καρτ του 2019 και ένα spin-off από την Sega και τη σειρά παιχνιδιών Sonic the Hedgehog. Ελέγχοντας έναν από τους 15 χαρακτήρες από το cast της σειράς , οι παίκτες ανταγωνίζονται σε αγώνες χρησιμοποιώντας σπορ αυτοκίνητα. Βλέπουν το παιχνίδι από μια προοπτική τρίτου προσώπου ενώ εκτελούν κόλπα, παρασύροντας και συλλέγοντας power-ups. Το Team Sonic Racing διαφέρει από τους παραδοσιακούς οδηγούς Kart λόγω της επικέντρωσής της στο συνεργατικό gameplay , παρόμοιο με το είδος που εμφανίζεται στο Splatoon (2015) και Overwatch(2016) - οι παίκτες είναι μέρος μιας ομάδας αγωνιστών και κερδίζουν αγώνες μέσω της απόδοσης παρά της ταχύτητας. Οι τρόποι παιχνιδιού περιλαμβάνουν τον ανταγωνισμό για να κερδίζετε πόντους , δοκιμές χρόνου , προσαρμόζοντας τους κανόνες αγώνων και μια εκστρατεία διδασκαλίας με ιστορία .

Παραπομπές
----------

1. 1 2 3 4  «Team Sonic Racing - Reveal Trailer». 30  Μαΐου 2018. Ανακτήθηκε στις 30  Μαΐου 2018.

Εξωτερικοί σύνδεσμοι
--------------------

* Πολυμέσα σχετικά με το θέμα  Team Sonic Racing στο Wikimedia Commons
Ρέπλικα πυραύλου V-2
Ο **V-2** (γερμανικά: *Vergeltungswaffe 2*, «όπλο αντιποίνων 2»), με τεχνικό όνομα **Aggregat 4** (A4), ήταν ο πρώτος μεγάλου βεληνεκούς καθοδηγούμενος βαλλιστικός πύραυλος. Ο πύραυλος, τροφοδοτούμενος από μηχανή υγρού καυσίμου, αναπτύχθηκε κατά τη διάρκεια του Β' Παγκοσμίου Πολέμου από τη Ναζιστική Γερμανία ως όπλο αντιποίνων, σχεδιασμένο για επίθεση εναντίον των συμμαχικών πόλεων ως αντίποινα για τον συμμαχικό βομβαρδισμό γερμανικών πόλεων. Ένας πύραυλος V-2 έγινε το πρώτο τεχνητό αντικείμενο το οποίο έφτασε στο διάστημα, περνώντας τη γραμμή Κάρμαν κατά την κατακόρυφη εκτόξευση του MW 18014 τις 20 Ιουνίου 1944.

Η έρευνα για τις στρατιωτικές χρήσεις ενός μεγάλου βεληνεκούς πυραύλου άρχισαν όταν οι μελέτες του Βέρνερ φον Μπράουν προσέλκυσαν την προσοχή του Γερμανικού στρατού. Η κατασκευή μίας σειράς πρωτοτύπων κορυφώθηκε με το Α-4, το οποίο χρησιμοποιήθηκε στον πόλεμο ως V-2. Αρχίζοντας από τον Σεπτέμβριο του 1944, πάνω από 3.000 V-2 εκτοξεύθηκαν από τη Βέρμαχτ εναντίον συμμαχικών στόχων, αρχικά το Λονδίνο και έπειτα η Αμβέρσα και η Λιέγη. Σύμφωνα με ντοκιμαντέρ του BBC του 2011, οι επιθέσεις με V-2 οδήγησαν στο θάνατο περίπου 9.000 πολιτών και στρατιωτικών και περίπου άλλοι 12.000 φυλακισμένοι σε στρατόπεδα συγκέντρωσης και εργάτες πέθαναν κατά την καταναγκαστική εργασία για την παραγωγή των όπλων.

Καθώς η Ναζιστική Γερμανία κατέρρευσε, ομάδες από τις συμμαχικές δυνάμεις - τις Ηνωμένες Πολιτείες, το Ηνωμένο Βασίλειο και τη Σοβιετική Ένωση - αγωνίζονταν να καταλάβουν πρώτες καίριες γερμανικές θέσεις κατασκευής. Ο Βέρνερ φον Μπράουν και πάνω από 100 μέλη του προγράμματος V-2 παραδόθηκαν στους Αμερικανούς. Τελικά, η αρχική ομάδα του V-2 κατέληξε να εργάζεται στο Ρέντστοουν. Οι ΗΠΑ συνέλεξαν αρκετό υλικό ώστε να φτιάξουν περίπου 80 πυραύλους. Οι Σοβιετικοί κατέλαβαν τα εργοστάσια παραγωγής μετά τον πόλεμο, ξανάρχισαν την παραγωγή των V-2 και την μετέφεραν στη Σοβιετική Ένωση.

Παραπομπές
----------

1. ↑  NASA history article Αρχειοθετήθηκε 7 January 2009 στο Wayback Machine.
2. ↑  Neufeld, Michael J (1995). *The Rocket and the Reich: Peenemünde and the Coming of the Ballistic Missile Era*. New York: The Free Press. σελίδες 158, 160–162, 190.
3. ↑  Syed Ramsey (2016). *Tools of War: History of Weapons in Modern Times*. Vij Books India Pvt Ltd. σελ. 89. ISBN 978-93-86019-83-7.
4. ↑  *Am Anfang war die V2. Vom Beginn der Weltraumschifffahrt in Deutschland*. In: Utz Thimm (Hrsg.): *Warum ist es nachts dunkel? Was wir vom Weltall wirklich wissen*. Kosmos, 2006, S. 158, (ISBN 3-440-10719-1).
**Ασφαλτόπανο** ονομάζεται τάπητας ασφαλτικών υλών που χρησιμοποιείται στις κατασκευές για τη στεγανοποίησή τους. 

Στην ουσία είναι ένα σύνολο ασφαλτικού μίγματος, πλαστικών ή καουτσούκ σε συνδυασμό με πολυεστέρα ή γυαλί για οπλισμό. Για την προστασία του από τις υπεριώδεις ακτινοβολίες, τη μηχανική και τη στατική καταπόνηση η άνω επιφάνειά του καλύπτεται με ειδικές ορυκτές ψηφίδες διαφόρων χρωματισμών, φιλμ αλουμινίου, χαλαζιακή άμμο και άλλα υλικά ανάλογα με τις απαιτήσεις της κατασκευής και της χρήσης του. Η εφαρμογή του γίνεται με θερμοκόλληση (φλόγιστρο). 

Το ασφαλτόπανο είναι από τις αξιόπιστες λύσεις στον τομέα της υγρομόνωσης, αρκεί η εφαρμογή του να γίνει με επιμέλεια από εξειδικευμένα συνεργεία στο χώρο της μόνωσης.
Το **Άισενχουτ** (γερμ. *Eisenhut*) είναι ένα βουνό των Άλπεων και συγκεκριμένα η ψηλότερη κορυφή των Νορικών Άλπεων, στις Κεντρικές Ανατολικές Άλπεις. Το υψόμετρό του είναι 2.441 μέτρα.

Διοικητικά το βουνό ανήκει στην Αυστρία, ειδικότερα υπάγεται στη Στυρία, ευρισκόμενο κοντά στο τριπλό σύνορο με την Καρινθία και το Σάλτσμπουργκ. Στα νοτιοδυτικά του Άισενχουτ βρίσκεται η ορεινή διάβαση "Τούραχερ Χέε" (Turracher Höhe Pass). Το όνομα του βουνού, που μεταφράζεται ως "σιδερένιο καπέλο", προήλθε από την επί αιώνες εξόρυξη σιδηρομεταλλεύματος στην περιοχή του, ιδίως από τα ορυχεία του Τούραχ στους βορειοδυτικούς πρόποδές του.

Παραπομπές
----------

1. ↑  Το "σιδερένιο καπέλο" (γερμ. Eisenhut, γαλλ. Chapel de fer) ήταν ένα μεσαιωνικό κράνος, πιθανότατα βυζαντινής προέλευσης.

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια Χάρη Πάτση*, τόμος 2, σελ. 673.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 238048157

 |

 |
Οι **Ten Sharp** είναι ολλανδικό μουσικό συγκρότημα περισσότερο γνωστό για την επιτυχία του "You", το 1991. Μέλη του συγκροτήματος είναι ο Μαρσέλ Καπτέιν (Marcel Kapteijn) στο τραγούδι και ο Νιλς Χέρμες (Niels Hermes) στα πλήκτρα. Ο τελευταίος εργάστηκε επίσης με τον Attie Bauw στο πρώτο σινγκλ της Έστερ Αμαντέα.

Εμπορική επιτυχία με το "You"
-----------------------------

Αμέσως μετά την κυκλοφορία του τραγουδιού στην Ευρώπη το συγκρότημα γνώρισε τεράστια αναγνώριση και επιτυχία. Το συγκρότημα έκανε περιοδείες στην Ευρώπη για να προωθήσει το τραγούδι στη τηλεόραση και σε ραδιοφωνικούς σταθμούς. Εξαιτίας της σύνθεσης του κομματιού, οι ζωντανές εμφανίσεις πραγματοποιούνταν μόνο με φωνητικά και πιάνο και μερικές φορές συνοδεύονταν με τον Tom Barlage στο σαξόφωνο.

Δισκογραφία
-----------

* 1991: *Under the Water-Line*
* 1993: *The Fire Inside*
* 1995: *Shop Of All Memories*
* 1996: *Roots Live*
* 2000: *Everything And More (Best Of)*
* 2003: *Stay*

Εξωτερικοί σύνδεσμοι
--------------------

* Ιστοσελίδα του συγκροτήματος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 4149196668474792896
* LCCN: no98023693
* ISNI: 0000 0001 1516 4321
* GND: 5521393-5
* BIBSYS: 10007385
* MusicBrainz: 678bd323-a298-45b0-825f-441bf6c0bb96
* NKC: xx0131514

 |

 |